“Carousel” di fiamentu a start 5 aña pasa i Kòrsou ta bayendo na e mesun nivel di debe nashonal promé ku 10 di Okt 2010 | Movementufuturokorsou.com
Home Gerrit Schotte “Carousel” di fiamentu a start 5 aña pasa i Kòrsou ta bayendo...
CFT ta kómplise di e fiamentu durante di e último 5 añanan pa tapa défisit (buraku) den presupuestonan, ta subi debe nashonal atrobe ku un BONO di 60 mion florin pa tapa défisit den presupuesto di 2017.
Sept 2012 – Situashon finansiero Kòrsou: Fin di Novèmber 2017 – Situashon Finansiero Kòrsou:
Debe Nashonal: 1667 mion Debe Nashonal: 2841.20 (2781.2 +60)
Reserva di Pais: 518.3 mion Reserva di Pais: 95.6 mion florin
“Schommelfonds” SVB: 100 mion “Schommelfonds” SVB: 1.8 mion florin
“Wettelijke Reserve” ZV/OV 79.5 mion “Wettelijke Reserve” ZV/OV 34 mion
Kiko ta hasiendo ku presupuesto 2017, den un palabra “sjoemelmentu” atrobe, maneho di finansas públiko iresponsabel.
Tur hende sa ku e 40 mion pa asfaltá kaya no por wòrdu ehekutá e aña aki mas, esaki ta simplemente pa dek défisit den presupuesto 2017, esaki ta 40 mion ku ta drenta tur aña na belasting di plachi number pa “Wegenfonds”, otro aña na 2018 tin 40 mion atrobe di pago di belasting di plachi number.
Ta haña e sèn den kaha di gobiernu (pueblo ta paga belasting di outo)
No ta us’e pa drecha kaya sino pa tapa défisit (tapa buraku finansiero)
Ta fia e sèn via di Bono pa drecha kaya, pa paga bek te aki 30 aña.
Kiko e tabèl aki ta splika nos:
Tin sèn presupuestá den 2017 pa 4 proyekto tuma lugá, pero mester kue e sèn aki for di “kapitaaldienst” pa tapa défisit den e presupuesto rutinario di Gobièrnu.
CFT ta duna aprobashon pa “sjoemel” ku presupuesto i fia sèn pa hipoteká e generashon di aki 30 aña sakando BONO tras di BONO. Tur pronóstiko presenta den Parlamento e último 5 añanan ku a pasa tabata irealístiko i Frakshon di MFK a bisa esaki semper.
Puntra bo mes kon nos a yega promé ku 10 di òktober 2010 na un debe Nashonal di 5500 mion florin, i lo bo konkluí ku ta di e forma di goberná aki fiando pa paga “claim” nan durante e último 20 añanan i fiando sen pa tapa burakunan (défisit den presupuesto).
Kòrsou, 26 di novèmber 2017
Nov 26, 2017 Webmaster
60 mion
Debe Nashonal
Fiamentu
Iresponsabel
sjoemlementu